**Frigul**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din frunzele pe moarte în putregai de toamnă,

Un mucegai tăcut și-ncet iar ne condamnă

La- nfrigurare, căci din tremurul de clipe,

În frig viața incearcă din nou să se- nfiripe.

Mijește îndoiala în gânduri cu speranță

Și toamna de pe frunte în păr rugină- agață,

Privirea ofilită îmbobocește- un zâmbet

Și vântul bătăios plesnește buza-n scâncet.

E muribună viața și anotimpul moare

În putredul pământ ce nu mai vede soare.